A BIZOTTSÁG 1330/2006/EK RENDELETE
(2006. szeptember 8.)
a banánágazatban a 2006. évre kiegészítő kompenzációs támogatási előleg nyújtásáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a banánpiac közös szervezéséről szóló, 1993. február 13-i 404/93/EGK tanácsi rendeletre (1) és különösen annak 14. cikkére,
mivel:
(1)
A banánágazatban az értékesítésből származó jövedelemveszteség ellentételezését szolgáló támogatási program tekintetében a 404/93/EGK tanácsi rendelet alkalmazására vonatkozó részletes szabályok megállapításáról szóló, 1993. július 9-i 1858/93/EGK bizottsági rendelet (2) 4. cikke meghatározza a kompenzációs támogatási előleg kifizetésének feltételeit.
(2)
A 2005-ben a Közösségben termelt és forgalomba hozott banánra vonatkozó kompenzációs támogatás, valamint az előlegek egységértékének 2006-ra történő megállapításáról szóló, 2006. június 2-i 833/2006/EK bizottsági rendelet (3) 2. cikke megállapítja, hogy a 2006-ban forgalomba hozott banán esetében minden egyes előleg összege 100 kilogrammonként 4,13 euro.
(3)
A közösségi piaci árak 2005-höz képest bekövetkezett változása, és ennek a közösségi banántermelők pénzügyi helyzetére gyakorolt következménye figyelembevétele érdekében indokolt kiegészítő előleget fizetni a 2006-ban a Közösségben forgalomba hozott mennyiségekre, ami nincs kihatással a kompenzációs támogatásnak a 404/93/EGK rendelet 12. cikke és az 1858/93/EGK rendelet rendelkezései alkalmazásában utólag megállapítandó összegére. Célszerű előírni, hogy a kiegészítő előleg kifizetésének feltétele az 1858/93/EGK rendelet 4. cikke szerinti biztosíték letétele legyen.
(4)
Az e rendeletben előírt intézkedések összhangban vannak a Banánpiaci Irányítóbizottság véleményével,
ELFOGADTA EZT A RENDELETET:
1. cikk
A 404/93/EGK rendelet 12. cikkének megfelelően a banántermelő tagállamok a 2006. év során a Közösségben forgalomba hozott banánra 100 kilogrammonként 7,13 euro összegű kiegészítő kompenzációs támogatási előleget fizetnek a 2006. évre.
A kiegészítő előleget azon forgalomba hozott mennyiségek után lehet kifizetni, amelyek tekintetében előleg kifizetésére vonatkozó kérelmet nyújtottak be a 2006. év terhére.
A kiegészítő előleg kifizetése iránti kérelemhez csatolni kell a 100 kilogrammonként 3,57 euro összegű biztosíték letételét igazoló iratot.
A 2006 első féléve során forgalomba hozott banánok után járó kifizetésre e rendelet hatálybalépésének időpontjától számítva két hónapon belül kerül sor.
2. cikk
Ez a rendelet az Európai Unió Hivatalos Lapjában való kihirdetését követő harmadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2006. szeptember 8-án.